**1.7 ปัจจัยที่มีผลกระทบหลักต่อกิจการ**

1. พระราชบัญญัติทรัพยากรน้ำ พ.ศ. 2561 กำหนดมาตรา 41 ให้การใช้น้ำของการประปาเป็นประเภทที่สอง และกำหนดมาตรา 43 การใช้น้ำประเภทที่สอง ต้องได้รับใบอนุญาตจากอธิบดีกรมชลประทาน อธิบดีกรมทรัพยากรน้ำ หรืออธิบดีกรมทรัพยากรน้ำบาดาล แล้วแต่กรณี โดยความเห็นชอบของคณะกรรมการลุ่มน้ำที่ทรัพยากรน้ำสาธารณะนั้นตั้งอยู่ นอกจากนี้ มีการกำหนดมาตรา 50 รัฐมนตรีว่าการกระทรวงทรัพยากรธรรมชาติและสิ่งแวดล้อม มีอำนาจออกกฏกระทรวงกำหนดอัตราค่าใช้น้ำประเภทที่สองและประเภทที่สาม ที่ไม่ใช่น้ำจากกรมชลประทาน ซึ่งทำให้เพิ่มขั้นตอนในการขอใช้แหล่งน้ำ และส่งผลกระทบให้ต้นทุนค่าใช้จ่ายซื้อน้ำดิบในการผลิตน้ำประปาปรับตัวสูงขึ้น

ที่มา : พระราชบัญญัติ ทรัพยากรน้ำ พ.ศ. ๒๕๖๑.https://www.ratchakitcha.soc.go.th/DATA/PDF/2561/A/112/T\_0044.PDF

1. ผลกระทบจากการเปลี่ยนแปลงและผันผวนของสภาพภูมิอากาศ ทำให้เกิดปัญหา น้ำเค็ม น้ำท่วม และภัยแล้ง แหล่งน้ำต้นทุนขาดความมั่นคง ซึ่งปัจจุบันในบางพื้นที่ของ กปภ. ประสบปัญหาการขาดแคลนน้ำดิบและแหล่งน้ำดิบเสื่อมโทรม ทำให้เกิดข้อจำกัดในการบริหารจัดการการผลิตและจำหน่ายน้ำประปาให้แก่ประชาชนในพื้นที่ได้อย่างเพียงพอและตลอดเวลา
2. อัตราน้ำสูญเสียยังอยู่ในระดับสูง จากสาเหตุทั้งน้ำสูญเสียเชิงพาณิชย์ และน้ำสูญเสีย
เชิงกายภาพ เช่น ท่อจ่ายน้ำมีอายุการใช้งานนาน เป็นเหตุให้ ท่อเสื่อมสภาพ แตก และรั่วอยู่บ่อยครั้ง ท่อบางช่วงรับแรงดันสูง ภัยพิบัติจากธรรมชาติ การกระทำจากบุคคลภายนอก ซึ่งส่งผลกระทบโดยตรงต่อผลการดำเนินงานของ กปภ.
3. ค่าวัสดุการผลิตและไฟฟ้าของ กปภ. (ประกอบด้วย ค่าซื้อน้ำประปา ค่าซื้อน้ำดิบ ค่าไฟฟ้า และค่าสารเคมี) มีแนวโน้มเพิ่มสูงขึ้นอย่างมีนัยยะสำคัญ จากความผันผวนของระบบเศรษฐกิจและการเงินของโลก ด้วยหลากหลายสาเหตุ เช่น ความยืดเยื้อของสถานการณ์ความขัดแย้งทางภูมิรัฐศาสตร์ ซึ่งอาจส่งผลต่อแรงกดดันระดับราคาพลังงาน ความไม่แน่นอนของนโยบายเชิงเศรษฐกิจของสหรัฐฯ และการปรับเปลี่ยนทิศทางนโยบายการเงินของธนาคารกลาง ซึ่งอาจสร้างแรงกดดันต่อเงินเฟ้อ

ที่มา : สำนักงานสภาพัฒนาการเศรษฐกิจและสังคมแห่งชาติ.ภาวะเศรษฐกิจไทยไตรมาสสามปี 2567 และแนวโน้มปี 2567-2568 (ฉบับภาษาไทย).https://www.nesdc.go.th/ewt\_dl\_link.php?nid=15870